מה רצוי לעשות במקרה שכלבכם נשך אדם, ומה לעשות במקרה ש"אדם נשך כלב"
בהתאם לפקודת הכלבת, בעל חיים שנשך אדם יובא להסגר על ידי בעליו בתוך 24 שעות ממועד הנשיכה. מטרת ההסגר היא למנוע נשיכות ומגע נוסף, ולבחון אם בעל החיים מראה סימנים קליניים אשר עלולים להצביע על חשד למחלת הכלבת, הידועה כמחלה איומה וקטלנית. בתי המשפט קבעו, שתקופת ההסגר הינה 10 ימים מעת אירוע הנשיכה, ולא מיום תחילת ההסגר.
למרבה הצער, שכיחות תלונות שווא על "נשיכות" כביכול, כאשר הכלב ובעליו משלמים מחיר כבד בגינן. פקודת הכלבת אינה מתמודדת עם מצבים בהם אין כלל הוכחה למגע בין בעל החיים לבין האדם, ועם האפשרות של תלונת שקר. החוק אינו נותן מענה למצב בו אדם "נושך" כלב, היינו ממציא תלונת שווא ועושה שימוש נלוז בכלב, כדי לנקום בבעליו.
איפה ביבי בסיפור הזה?
בשנת 2015, לאחר שכלבת ראש הממשלה שנשכה הושמה בהסגר, הודיע ראש הממשלה, כי בעקבות המקרה נחשף לסוגיית הסגרת הכלבים ומצא בה ליקויים שאינם עולים בקנה אחד עם ההיגיון והחמלה, וכי יפעל כדי להביא לגיבוש הצעות לשינוי ושיפור החוק הקיים. לטעמנו, יש להאיץ את הטיפול בסוגיה זו ולהביא להסדר חקיקתי כולל ועדכני, ויפה שעה אחת קודם.
חשוב לדעת, שבמקרים בהם תוגשנה תביעות משפטיות, ניתן לקבל פיצוי, באמצעות טיפול משפטי הולם, בסכומים של מאות אלפי ₪, ואפילו מיליוני ₪. כך למשל, נאלץ אדריכל לפצות אישה שננשכה על ידי כלבו, לאחר שהאישה ניסתה ללטף את הכלב. בית המשפט פסק לחובתו תשלום פיצויים של 1.7 מיליון ₪, וכן מאות אלפי ₪ נוספים בגין שכ"ט עו"ד.
תחילה צריך לאתר את בעליו של הכלב. יצויין, כי כלב שברח מכלביה עירונית נחשב שייך לעירייה. יש לאסוף את כל הפרטים הדרושים של בעלי הכלב. מומלץ לצלם את הכלב עצמו ויש להגיש תלונה במשטרה ולדווח לרשויות על התקיפה.